

**Уфа Меңдібайұлы Ахмедсафиннің туғанына 100 жыл толуына дайындық және оны өткізу туралы**

Қазақстан Республикасы Үкіметінің 2012 жылғы 23 тамыздағы № 1075 Қаулысы

      «Мерейтойлар мен атаулы күндерді мерекелеу туралы» Қазақстан Республикасы Үкіметінің 1999 жылғы 28 қыркүйектегі № 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстан Республикасының көрнекті ғалым гидрогеологы, Қазақ ССР Ғылым академиясының академигі, Социалистік Еңбек Ері Уфа Меңдібайұлы Ахмедсафиннің туғанына 100 жыл толуына дайындық және оны өткізу жөніндегі іс-шаралар жоспары бекітілсін.

      2. «2012-2014 жылдары республикалық деңгейде өткізілетін мерейтойлар мен атаулы күндердің тізбесі туралы» Қазақстан Республикасы Премьер-Министрінің 2012 жылғы 17 қаңтардағы № 3-өөкіміне мынадай толықтыру енгізілсін:

      көрсетілген өкіммен бекітілген 2012-2014 жылдары республикалық деңгейде өткізілетін мерейтойлар мен атаулы күндердің тізбесі:

      мынадай мазмұндағы реттік нөмірі 8-1-жолмен толықтырылсын:

«

|  |  |  |  |  |
| --- | --- | --- | --- | --- |
| 8-1. | Уфа Меңдібайұлы Ахмедсафиннің 100 жылдығы | Қазақстан Республикасы Үкіметінің қаулысы | БҒМ, Алматы қаласының әкімдігі | 2012 жыл |

».

      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                   К. Мәсімов*

Қазақстан Республикасы

Үкіметінің

2012 жылғы 23 тамыздағы

№ 1075 қаулысымен

бекітілген

 **Уфа Меңдібайұлы Ахмедсафиннің туғанына 100 жыл толуына**
**дайындық және оны өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| Р/с
№ | Іс-шараның Атауы | Жауапты орындаушылар | Орындау мерзімі | Қаржыландыру көздері | Болжамды шығыстар (мың теңге) |
| 1 | 2 | 3 | 4 | 5 | 6 |
| 1 | У.М.Ахмедсафиннің ғылыми суретті библиографиясын басып шығару | Қазақстан Республикасы Білім және ғылым министрлігі | 2012 жылғы маусым-тамыз | «Парасат» ұлттық ғылыми-технологиялық холдингі» акционерлік қоғамының және «У.М.Ахмедсафин атындағы гидрогеология және геоэкология институты» жауапкершілігі шектеулі серіктестігінің жеке қаражаты | 300,0 |
| 2 | У.М.Ахмедсафиннің 100 жылдығына арналған халықаралық конференцияны ұйымдастыру және өткізу. Конференция қорытындылары бойынша материалдар жинағын басып шығару | Қазақстан Республикасы Білім және ғылым министрлігі | 2012 жылғы қаңтар-қыркүйек | «Парасат» ұлттық ғылыми-технологиялық холдингі» акционерлік қоғамының және «У.М.Ахмедсафин атындағы гидрогеология және геоэкология институты» жауапкершілігі шектеулі серіктестігінің жеке қаражаты | 4 660,0 |
|
 |
 |
 |
 | Барлығы | 4 960,0 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК